‘ઇશા ફાઉન્ડેશન’ના સ્થાપક અને ભારતના સ્ટાઇલિશ મોડર્ન ગુરુમાં જેમની ગણના થાય છે એવા જગ્ગી વાસુદેવનો જન્મ મૂળ તો કર્ણાટકના મૈસુરમાં 3 સપ્ટેમ્બર, 19પ7ના રોજ થયો હતો. જગદીશ વાસુદેવને હાલ આપણે સદ્ગુરુ તરીકે ઓળખીએ છીએ. નાનપણથી યોગ-અધ્યાત્મનો પૂરેપૂરો અભ્યાસ એટલે મોટા થઇને પણ કુદરત અને પ્રકૃતિના ખોળે બેસીને પ્રવાસો સાથે તાદાત્મ્ય જળવાયેલું રહ્યું. ર3 સપ્ટેમ્બર, 198રનો બપોરનો સમય…જગ્ગી વાસુદેવને ‘ચામુંડી’ ટેકરી પર લગભગ સાડા ચાર કલાક સુધી કોઇક અલૌકિક પ્રકારની શક્તિનો અહેસાસ થયો. તેમને પોતાનું જીવન અધ્યાત્મ માટે સમર્પિત કરી દેવું જોઇએ એવી ભાવના થઇ આવી! 199રની સાલમાં સદ્ગુરુએ ‘ઇશા ફાઉન્ડેશન’ નામના નોન-પ્રોફિટ ઓર્ગેનાઇઝેશનની સ્થાપના કરી. જેમાં વિવિધ પ્રકારની યોગક્રિયાનો અભ્યાસ કરાવવામાં આવે છે. આશ્ર્ચર્યની વાત તો એ છે કે, આજદિન સુધીમાં તેમણે કોઇ પ્રકારના ધર્મગ્રંથો, ગીતા, કુરઆન, બાઇબલ, વેદ-પુરાણનું અધ્યયન નથી કર્યું! આજે ફક્ત ભારતમાં જ નહીં, પરંતુ સમગ્ર વિશ્ર્વમાં તેમની સ્પિરિચ્યુઅલ લીડરશિપ હેઠળ કરોડો ભક્તો ધર્મ પ્રત્યેની આસ્થામાં તરબોળ થઇ રહ્યા છે.